Kronisk Obstruktiv Lungesygdom (KOL) er skyld i 5.900 dødsfald om året i Danmark. Den internationale KOL-dag skal blandt andet være med til at sætte fokus på sygdommens alvor, og hjælpe danskerne med at få testet deres lungefunktion, så sygdommen kan blive opdaget i tide, inden den udvikler sig, og bliver livstruende. Flere steder i Nordjylland er der onsdag mulighed for at få testet lungefunktionen. Et af de steder er Løvvangscentret i Nørresundby, hvor to sygeplejersker vil stå klar til at måle folks lungefunktion, og der vil også være KOL-patienter tilstede, der vil kunne fortælle om deres oplevelser med den alvorlige sygdom.

Referat:
17. november er international KOL-dag. I den forbindelse vil der flere steder i Nordjylland blive tilbudt lungefunktionstest, rådgivning og vejledning til den enkelte borger.